**Ministru kabineta rīkojuma projekta**

**„Grozījumi Nacionālās identitātes, pilsoniskās sabiedrības un integrācijas politikas pamatnostādnēs 2012. – 2018.gadam” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta rīkojuma projekts „Grozījums Nacionālās identitātes, pilsoniskās sabiedrības un integrācijas politikas pamatnostādnēs 2012. – 2018.gadam” (turpmāk – Projekts) izstrādāts, lai saskaņotu Nacionālās identitātes, pilsoniskās sabiedrības un integrācijas politikas pamatnostādnēs 2012. – 2018.gadam (turpmāk – pamatnostādnes) (apstiprinātas ar Ministru kabineta 2011.gada 20.oktobra rīkojuma Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012. – 2018.gadam” (turpmāk – MK rīkojums Nr.542) noteiktos rīcības plānu izstrādes un atskaitīšanās termiņus ar attiecīgajiem aktualizētajiem termiņiem MK rīkojumā Nr.542. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar spēkā esošo regulējumu, kas noteikts ar MK rīkojuma Nr.542, rīcības plāns nākošajam pamatnostādņu īstenošanas termiņam bija noteikts divi gadi. Ņemot vērā, ka kārtējā budžeta izstrādes process ir sasaistīts ar vidēja termiņa budžeta izstrādi, Ministru kabineta izveidotā Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padome 2013.gada 20.septembra sēdē (prot. Nr.1, 4.punkts) ierosināja izstrādāt un iesniegt Ministru kabinetā atbilstošu MK rīkojuma Nr.542 grozījumu projektu.Pēc minēto grozījumu projekta iesniegšanas Valsts kancelejā, tika secināts, ka, vienlaicīgi ar grozījumiem MK rīkojumā Nr.542, ir jāizstrādā grozījumi arī attiecīgajā pamatnostādņu sadaļā.Tiesiskā regulējuma mērķis ir saskaņot plānošanas un pārskatu iesniegšanas termiņus divos savstarpēji saistītos dokumentos – MK rīkojumā, ar kuru pamatnostādnes ir apstiprinātas un pašās pamatnostādnēs, nosakot pamatnostādņu īstenošanai izstrādājamo rīcības plānu un pārskatu periodus, un saskaņojot to izstrādes termiņus.  |
| 3. | Projekta izstrādē iesaistītās institūcijas | Kultūras ministrija. |
|  4. |  Cita informācija | Nav |

*Anotācijas II, III, V un VI sadaļa – projekts šīs jomas neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts Ministru kabinetā izskatāms vienlaikus ar Kultūras ministrijas sagatavoto, noteiktā kārtībā saskaņoto un Valsts kancelejā iesniegto Ministru kabineta rīkojuma projektu „Grozījums Ministru kabineta 2011.gada 20.oktobra rīkojumā Nr.542 „Par Nacionālās identitātes, pilsoniskās sabiedrības un integrācijas politikas pamatnostādnēm 2012. – 2018.gadam”” (VSS 14.11.2013. prot. Nr.45 30.§) (VSS-1978). |
| 2. | Atbildīgā institūcija | Kultūras ministrija. |
| 3. |  Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē iesaistītas institūcijas funkcijas, bet precizē laika grafiku, kurā institūcijas uzdevumi ir jāveic. |
| 3. |  Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

05.03.15 09:55

406

G.Robežniece

67330325

Gunta.Robezniece@km.gov.lv